# Samischi Sproche

| Samischi Sproche |
| --- |
| Yordnig | * Uralischi Sproche
	+ Finno-ugrischi Sproche
		- **Samischi Sproche**
 |
| Undergruppe | * Südsamisch
* Ostsamisch
* Westsamisch
 |
| Verbreitig | Finnland Finnland, Russland Russland, Schweden Schwede, Norwegen Norwege |
| Di samische Sproche under de andere uralische Sproche |

Di **samische** oder **lappische Sproche** ghöre zum finno-ugrische Zwyg vo de uralische Sproche. Si werre vom samische Volk im Norde vo Skandinavie, z Russland und uff de Halbinsle Kola gschwätzt. Es handelt sich nit um e eiheitligi Sproch; d'Sprochfamilie glideret sich in nün bis zäh Einzelsproche uff.

## Ydeilig

D'Usbreitig vo de samische Sproche: 1. Südsamisch, 2. Umesamisch, 3. Pitesamisch, 4. Lulisamisch, 5. Nordsamisch, 6. Skoltsamisch, 7. Inarisamisch, 8. Kildinsamisch, 9. Tersamisch
Di samische Sproche lönn sich in drei Hauptgruppe ydeile (in Chlammere isch jewyls agee, wo si gschwätzt werre):

* Südsamischi Sproche
	+ Südsamisch (mittlers Norwege und Süde vo Schwede
	+ Umesamisch (mittlers Norwege und mittlers Schwede)
* Nordsamischi Sproche
	+ Pitesamisch (mittlers Norwege und nördligs Schwede)
	+ Lulesamisch (mittlers Norwege und nördligs Schwede)
	+ Nordsamisch (nördligs Norwege, nördligs Schwede und nördligs Finnland)
* Ostsamischi Sproche
	+ Inarisamisch (Finnland)
	+ Skoltsamisch (hütt z Finnland, friehner z Russland)
	+ Kildinsamisch (Russland)
	+ Tersamisch (Russland)
	+ Akkalasamisch, †2003 (Russland)

In de ältere Literatur findet mer au d'Ydeilig noch Land, es sin also friehner norwegischs, schwedischs, finnischs und russischs Samisch/Lappisch underschyde worre.

## Erforschig

De ungarisch Sprochwüsseschaftler Ignác Halász (1855-1901) hät sich mit de Pitesamische Sproche befasst. Er isch dreimol (1884, 1886 und 1891) bi-n-ne gsi und hät fümf Biecher drüber gschribe:

* Svéd-lapp nyelvtan és olvasmányok (Grammatik und Lektüre vo de schwedisch-samische Sproche)
* Svéd-lapp nyelv I-IV. (Schwedisch-samischi Sproch I-IV.)

Noch em Halász hät sich johrzähntelang niemer meh mit de samische Sproche ussenandgsetzt. Numme de György Lakó (1908-1996) hät e 1986 noch re Studiereis im Johr 1935 e Chrestomathy über s Lulesamisch gschribe. Sy Hauptinterässegebiet sin di samische Sproche aber nit gsi.

## Sprächerzahl

Genaueri Schätzige vo de Sprächerzahl sin wäge de Assimilierig vo de Same in de letschte Johrzähnt nit möglig; si litt zwüsche 30.000 und 70.000. S Nordsamische wird vo denne Einzelsproche am meiste gschwätzt, sini Sprächerzahl litt zwüsche 15.000 und 30.000. Uff Nordsamisch git's au Zitige, Zitschrifte und Biecher. Ähnlig entwickelt sich s Lulesamisch und mittlerwyli au s Südsamisch. Inari- und Skoltasamisch werre numme sälte gschribe.

Es git mehreri Radio- und Fernsehbrogramm uff Samisch wie zum Bispiil s finnisch Fernseh YLE und diversi Radiosänder z Schwede und Norwege.

## Externi Site

 **D Wikipedia uff NordsamischD Wikipedia uff InarisamischTest-Wikipedia uff Süd-Sami D'Saami bi de Gsällschaft für bedrohti Völker
* www.samediggi.no – S norwegisch Sami-Parlamänt
* www.sametinget.se – S schwedisch Sami-Parlamänt
* virtual.finland.fi – Finnischi Site über d'Sami (Änglisch)
* www.samiradio.org – Gmeinschaftsbrogramm vo NRK und em schwedische Rundfunk
* Sametinget – Informatione über s samisch Volk

|  |
| --- |
| **Finno-ugrischi Sproche** |
| **Ugrisch** | Ungarisch | Chantisch (Ostjakisch) | Mansisch (Wogulisch) |
| **Finnopermisch** | **Permisch** | Komi | Komi-Permjakisch | Udmurtisch |
| **Wolgafinnisch** | Mari | Mordwinisch |
| **Samisch** | Inarisamisch | Kildinsamisch | Lulesamisch | Ostsamisch | Pitesamisch | Skoltsamisch | Südsamisch | Tersamisch | Umesamisch |
| **Ostseefinnisch** | Estnisch | Finnisch | Meänkieli | Ischorisch | Karelisch | Livisch | Wepsisch | Wotisch | Võro |

|  |  |
| --- | --- |
|  | Dä Artikel basiert uff ere fräie Übersetzig vum Artikel „Számi\_nyelvek“ vu de ungarische Wikipedia. E Liste vu de Autore un Versione isch do z finde. |